Lensgo.ai แปลงข้อความให้เป็น Animate Video ฟรี!

สำหรับคนที่อยากลองสร้างวีดีโอสั้นๆ ง่ายๆ สไตล์ AI นี่เลย! Lensgo.ai เป็นเว็บไซต์ที่อยากแนะนำให้ลอง โดยเราสามารถพิมพ์ข้อความหรือประโยคที่ช่วยอธิบายสิ่งที่ต้องการให้กับระบบ AI (Prompt) และสั่งให้ประมวลผลเป็นวีดีโอได้ สามารถใช้งานได้ฟรีไม่จำกัดอีกด้วย มาดูขั้นตอนการใช้งานกันเลย

1. เข้าเว็บไซต์ https://lensgo.ai และสมัครสมาชิกผ่านช่องทางของระบบ

เลือกเมนู Animate Videos จากนั้นเลือกรูปแบบของวีดีโอที่ต้องการให้ AI ประมวลผล โดยปรับค่าตามเมนูที่ระบบกำหนดไว้ว่าจะให้วีดีโอออกมาในรูปแบบใด รวมทั้งกำหนดขนาด ความยาว และทิศทางการเคลื่อนไหวในวีดีโอ

พิมพ์ข้อความที่ต้องการให้ระบบ AI แปลงเป็นวีดีโอ โดยในตัวอย่างพิมพ์ว่า “Students walking on a school field in Thailand and there is a teacher following behind” ในรูปแบบภาพ Real ที่ขนาดอัตราส่วนของภาพ 1:1 ระยะเวลาปกติ และให้ตัวละครเดินไปทางซ้าย

เมื่อกด Start ระบบ AI จะประมวลผลและได้ผลลัพธ์ดังนี้ สำหรับการบันทึกวีดีโอให้คลิกขวาที่วีดีโอแล้วเลือก “Save video as..” แล้วเก็บลงบนคอมพิวเตอร์ของเรา